stanford-oval/wikipedia huggingface dataset:
ปลาไหลผีอะบาอะบา

| ปลาไหลผีอะบาอะบา |
| --- | --- |

ปลาไหลผีอะบาอะบา

ลักษณะส่วนหัวของปลาไหลผีอะบาอะบา
สถานะการอนุรักษ์
 ความเสี่ยงต่ำ  (IUCN 3.1) 
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Osteoglossiformes
วงศ์:: Gymnarchidae Bleeker, 1859
สกุล:: Gymnarchus Cuvier, 1829
สปีชีส์:: G.  niloticus
ชื่อทวินาม
Gymnarchus niloticus (Cuvier, 1829)

ปลาไหลผีอะบาอะบา (อังกฤษ: Aba aba, Aba knifefish) ปลาน้ำจืดชนิดหนึ่ง มีชื่อวิทยาศาสตร์ว่า Gymnarchus niloticus ในอันดับปลาลิ้นกระดูก (Osteoglossiformes) อยู่ในวงศ์ Gymnarchidae ซึ่งมีอยู่เพียงชนิดเดียวเท่านั้น   เป็นปลาขนาดใหญ่ สามารถยาวได้ถึง 1-1.5 เมตร มีรูปร่างยาวเรียวคล้ายปลาไหล ส่วนหัวมีขนาดเล็ก ตาเล็ก มีครีบพริ้วไหวตลอดลำตัวด้านบน พื้นลำตัวสีเทา ส่วนท้องสีขาว ปลายหางเล็กและเรียวยาว เกล็ดมีขนาดเล็กมาก
มีการแพร่กระจายพันธุ์ในแหล่งน้ำของทวีปแอฟริกาแถบตะวันตก ในลุ่มแม่น้ำแกมเบีย โดยอาศัยในความลึกประมาณ 1-1.5 เมตร เป็นปลาที่สามารถอาศัยในแหล่งน้ำที่มีปริมาณออกซิเจนต่ำได้เป็นอย่างดี  ด้วยสามารถฮุบอากาศได้เอง สายตาไม่ดี หาอาหารด้วยการนำทางโดยการสร้างกระแสไฟฟ้าอย่างอ่อน ๆ กินปลาและสัตว์น้ำขนาดเล็กชนิดอื่นเป็นอาหาร
เป็นปลาที่นิยมเลี้ยงกันเป็นปลาสวยงาม ราคาไม่แพง จัดเป็นปลาที่เลี้ยงง่ายมากชนิดหนึ่ง แต่ว่าเป็นปลาที่มีนิสัยดุร้ายมาก ไม่สามารถเลี้ยงรวมกับปลาชนิดอื่นได้เลย
ดูเพิ่ม

ปลาไหลไฟฟ้า
แหล่งข้อมูลอื่น

รูปและข้อมูลปลาไหลผีอะบาอะบา เก็บถาวร 2016-05-29 ที่ เวย์แบ็กแมชชีน
ข้อมูลที่เกี่ยวข้องกับ Gymnarchus ที่วิกิสปีชีส์
ปัญหาการปกคลุมเซต

ปัญหาการปกคลุมเซต (อังกฤษ: set covering problem) เป็นปัญหาในทฤษฎีความซับซ้อน วิทยาการคอมพิวเตอร์ และคณิตศาสตร์เชิงการจัด และได้รับการพิสูจน์ว่าเป็นปัญหาเอ็นพีบริบูรณ์ในพ.ศ. 2515
ปัญหาการปกคลุมเซตหมายถึง แบบจำลองทางคณิตศาสตร์ ซึ่งใช้ในการแก้ปัญหาการตัดสินใจ
โดยใช้เมตริกซ์ 0-1 ช่วยในการจำลองสถานการณ์ โดยมีวัตถุประสงค์ให้ตัวแทนที่เลือกมามีความครอบคลุมกลุ่มเป้าหมายทั้งหมด
ซึ่งอาจมีตัวแทนได้มากกว่า 1 เช่น การตั้งศูนย์บริการใหม่ให้มีความครอบคลุมกลุ่มลูกค้า อย่างน้อย 1 แห่ง
กำหนดให้หากศูนย์บริการ j สามารถให้บริการได้ถึงพื้นที่ i ให้มีค่าเท่ากับ 1,  หากไม่ใช่ให้มีค่าเท่ากับ 0
ณกร อินทร์พยุง (2548) กล่าวไว้ว่า ในปัญหาการตัดสินใจที่มีเงื่อนไขแบบ Set Covering (SCP)
เราพิจารณาว่าปัญหานั้นมีลักษณะเป็นเมตริกซ์ 0-1 
ที่มีแถว i โดยที่ { i = 1,2,3…,m}
และมีคอลัมน์ j โดยที่ { j = 1,2,3..,n}
เรากำหนดให้ X เป็นตัวแปรในการตัดสินใจที่มีค่าแบบไบนารี
Xj = 1 ถ้า คอลัมน์ j (ซึ่งมีค่าใช้จ่าย Cj ) ถูกเลือก
Xj = 0 ในกรณีอื่น ๆ
สมมติว่าเราต้องการแก้ปัญหาการตัดสินใจที่ต้องการคำตอบที่มีค่าน้อยที่สุด (Minimization problem)
เราสามารถเขียนฟังก์ชันวัตถุประสงค์และเงื่อนไขให้อยู่ในรูปสมการทางคณิตศาสตร์ได้ดังนี้
ฟังก์ชันวัตถุประสงค์ (Objective function) :
Min ∑  Cj Xj
ภายใต้เงื่อนไข (Constraints) :
∑  Aij Xj ≥ 1
Xj = {0, 1} ;  j = 1,2,3…,n
โดยที่	Aij คือ เมตริกซ์ 0,1 ขนาด i x j และ Cj คือ ค่าใช้จ่ายของคอลัมน์ j
ปอนด์ (หน่วยมวล)

| ปอนด์ |
| --- | --- |
ระบบการวัด: แบบอังกฤษ, แบบสหรัฐ
เป็นหน่วยของ: มวล
สัญลักษณ์: lb 
การแปลงหน่วย      
1 lb ใน ...: ... มีค่าเท่ากับ ...
 
   ระบบไอเอส:    0.45359237 kg
   ระบบอะวัวดูปัวส์:    16 ออนซ์
ปอนด์ (อังกฤษ: pound /paʊnd/) สัญลักษณ์ lb, lbm หรือบางครั้งอาจพบเป็น # คือหน่วยวัดมวลและน้ำหนักในระบบอังกฤษ หน่วยปอนด์ในปัจจุบันกำหนดให้มีค่าคงที่เท่ากับ 0.453 592 37 กิโลกรัมพอดี (หรือประมาณ 2.2 ปอนด์ เท่ากับ 1 กิโลกรัม) อย่างไรก็ตามหน่วยปอนด์มีการใช้กันหลายค่า ตัวอย่างเช่นในสหรัฐ 2,000 ปอนด์เท่ากับหนึ่งตัน ในขณะที่อื่น 2,204 ปอนด์เท่ากับหนึ่งตัน
ปอนด์นิยมใช้ในสหรัฐอเมริกา โดยหน่วยน้ำหนักทุกอย่างจะใช้เป็นหน่วยปอนด์ ไม่ว่าน้ำหนักบุคคล หรือน้ำหนักเนื้อสัตว์ที่ขายตามตลาด
คำว่า pound มาจากภาษาละตินคำว่า pondus หมายถึง น้ำหนัก ส่วนสัญลักษณ์ lb มาจากคำว่า libra หมายถึง ตาชั่ง, ความสมดุล
เทียบค่า

1 ปอนด์ มีค่าเท่ากับ
16 ออนซ์
7,000 เกรน
0.453 592 37 กิโลกรัม
2,204 ปอนด์ เท่ากับ 1 ตัน
2,000 ปอนด์ เท่ากับ 1 ตัน (ในสหรัฐอเมริกา)
แหล่งข้อมูลอื่น

เว็บช่วยในการแปลงหน่วยจากยาฮู! เก็บถาวร 2009-08-20 ที่ เวย์แบ็กแมชชีน
ปัญหาความแบนของเอกภพ

รูปทรงเรขาคณิตของเอกภพในแบบต่างๆ ไม่ว่าค่าตัวแปรจักรวาลโอเมกามีค่าน้อยกว่า เท่ากับ หรือมากกว่า 1; ภาพจากบนลงล่าง: เอกภพปิดที่มีความโค้งเป็นบวก, เอกภพไฮเพอร์โบลิกที่มีความโค้งเป็นลบ, และเอกภพแบนที่มีค่าความโค้งเป็นศูนย์
ปัญหาความแบนของเอกภพ (อังกฤษ: Flatness Problem) เป็นปัญหาเชิงลึกของการศึกษาจักรวาลวิทยาเชิงกายภาพตามแบบจำลองทฤษฎีบิกแบง เกิดขึ้นเนื่องจากการสังเกตการณ์พบว่า สถานะเริ่มต้นบางประการของเอกภพมิได้เข้ากันอย่างสนิทดีกับค่า "พิเศษ" บางประการ การผิดเพี้ยนไปเพียงเล็กน้อยนั้นอาจส่งผลกระทบอันกว้างขวางต่อลักษณะของเอกภพที่เป็นอยู่ในปัจจุบันได้
ในกรณีของปัญหาความแบนนี้ ค่าตัวแปรที่มิได้เข้ากันพอดีคือ ค่าความหนาแน่นของสสารและพลังงานในเอกภพ ค่านี้ส่งผลกระทบต่อความโค้งของกาล-อวกาศ โดยมีค่าความหนาแน่นวิกฤตที่เฉพาะเจาะจงมากๆ ที่จำเป็นต่อสภาวะเอกภพที่แบน การสังเกตการณ์พบว่าความหนาแน่นของเอกภพในปัจจุบันมีค่าใกล้เคียงกับค่าวิกฤตนี้มาก ความหนาแน่นโดยรวมนั้นจะเปลี่ยนแปลงอย่างรวดเร็วไปจากค่าวิกฤตตลอดช่วงเวลาคอสมิก ดังนั้นเอกภพในยุคเริ่มแรกจะต้องมีความหนาแน่นใกล้กับความหนาแน่นวิกฤตมากๆ โดยผิดเพี้ยนไปไม่เกินหนึ่งส่วน 1062 สิ่งนี้ทำให้นักจักรวาลวิทยาตั้งข้อสงสัยว่า ค่าความหนาแน่นเริ่มต้นของเอกภพมีค่าใกล้เคียงกับค่า "พิเศษ" นี้ได้อย่างไร
ผู้ระบุถึงปัญหานี้ขึ้นเป็นครั้งแรกคือ โรเบิร์ต ดิค เมื่อปี ค.ศ. 1969 ข้อสรุปซึ่งเป็นที่ยอมรับกันมากที่สุดในหมู่นักจักรวาลวิทยาคือทฤษฎีการพองตัว อันเป็นแนวคิดว่าเอกภพได้ขยายตัวอย่างรวดเร็วในช่วงเวลาสั้นๆ เพียงเสี้ยววินาทีแรกหลังการเกิดบิกแบง ปัญหาความแบนของเอกภพนี้เป็นหนึ่งในสามปัญหาสำคัญที่เป็นรากฐานของการพัฒนาทฤษฎีการพองตัว เช่นกันกับปัญหาแม่เหล็กขั้วเดียวและปัญหาขอบฟ้า
ปัญหาขอบฟ้า

ปัญหาขอบฟ้า (อังกฤษ: Horizon Problem) เป็นปัญหาในแบบจำลองมาตรฐานจักรวาลวิทยาตามทฤษฎีบิกแบง เริ่มต้นขึ้นในราวคริสต์ทศวรรษ 1970 โดยบอกว่า มีย่านต่างๆ ที่แตกต่างกันในเอกภพซึ่งมิได้ "เชื่อมโยง" (contacted) เข้ากับที่อื่นๆ อันเนื่องมาจากระยะทางอันไพศาล ทว่ามันกลับมีอุณหภูมิเท่ากันและมีคุณลักษณะทางกายภาพอื่นอีกหลายประการเหมือนกัน ซึ่งเป็นสิ่งที่ไม่น่าเป็นไปได้ หากถือว่าการแลกเปลี่ยน "ข้อมูล" (หรือพลังงาน, ความร้อน, ฯลฯ) จะสามารถเกิดขึ้นได้ภายในขีดจำกัดความเร็วแสงเท่านั้น ปัญหาขอบฟ้านี้อาจอธิบายได้ด้วยทฤษฎีการพองตัว ซึ่งเป็นทฤษฎีที่ถือกำเนิดมาเพื่อแก้ปัญหาข้อนี้ส่วนหนึ่ง
ปอดบวมที่เกิดจากไวรัส

| Viral pneumonia |
| --- | --- |

A chest x-ray of a patient with severe viral pneumonia due to SARS
สาขาวิชา: Infectious disease, respirology
ปอดบวมที่เกิดจากไวรัส (อังกฤษ: viral pneumonia) คือการอักเสบของถุงลมปอดที่เกิดจากการติดเชื้อไวรัส เมื่อเกิดการอักเสบขึ้นแล้วจะทำให้ถุงลมถูกเติมเต็มด้วยสารน้ำหรือหนองทำให้แลกเปลี่ยนก๊าซได้ยาก เป็นผลให้ผู้ป่วยมีอาการหายใจลำบาก โดยทั่วไปแล้วโรคปอดบวมสามารถเกิดได้จากหลายสาเหตุ ทั้งการติดเชื้อแบคทีเรีย ไวรัส เชื้อรา และปรสิต โดยปอดบวมในเด็กมักพบว่าส่วนใหญ่เกิดจากการติดเชื้อไวรัส ต่างจากในผู้ใหญ่ที่ส่วนใหญ่เกิดจากการติดเชื้อแบคทีเรีย
แหล่งข้อมูลอื่น

| --- | --- |
การจำแนกโรค: DICD-10: J12 ICD-9-CM: 480 MeSH: D011024 SNOMED CT: 75570004
ทรัพยากรภายนอก: MedlinePlus: 000073 eMedicine: emerg/468 radio/539
ปัญหาความสอดคล้องแบบบูล

ปัญหาความสอดคล้องแบบบูล หรือ SAT (อังกฤษ: Boolean satisfiability)  เป็นปัญหาการตัดสินใจอย่างหนึ่งที่ถูกกล่าวถึงบ่อย ๆ ในศาสตร์ทางด้านทฤษฎีความซับซ้อนในการคำนวณ ตัวอย่างของปัญหา (instance) สำหรับปัญหานี้ก็คือ นิพจน์บูลีน (boolean expression) ที่ประกอบด้วยตัวแปร ตัวเชื่อมต่าง ๆ และวงเล็บ  ปัญหานี้ถามคำถามที่ว่า สำหรับนิพจน์บูลีนที่กำหนด เราสามารถทำให้นิพจน์เป็นจริงโดยการกำหนดค่าให้กับตัวแปรได้หรือไม่
ในกรณีที่เราสามารถกำหนดค่าความจริงให้กับตัวแปรแล้วทำให้นิพจน์เป็นจริงได้ เราจะกล่าวว่านิพจน์นั้น สามารถทำให้เป็นจริงได้ (satisfiable) ปัญหา SAT จัดอยู่ในกลุ่มของปัญหาเอ็นพีบริบูรณ์ (NP-complete)
ในบางครั้งเราอาจจะสนใจศึกษาความซับซ้อนของรูปแบบที่ต่างกันออกไปของปัญหา SAT ยกตัวอย่างเช่นปัญหา SAT แบบที่นิพจน์บูลีนอยู่ในรูปมาตรฐานแบบเชื่อม (หรือ Conjunctive Normal Form---CNF) ในกรณีนี้ถ้าแต่ละประพจน์เลือก (disjunct) ประกอบด้วยตัวแปรไม่เกิน 3 ตัวแปรเราจะเรียกปัญหาว่า 3-SAT ซึ่งเป็นปัญหาเอ็นพีบริบูรณ์เช่นเดียวกัน  อย่างไรก็ตาม ในกรณีที่ตัวแปรในแต่ละประพจน์เลือกมีไม่เกิน 2 ตัวแปร (เรียกว่าปัญหา 2-SAT) นั้น เรามีอัลกอริธึมที่มีประสิทธิภาพในการแก้ปัญหาได้ นั่นก็คือ  2SAT\in P หรือหากจะพูดให้ชัดเจนกว่านั้น  2SAT\in NL\subseteq P (ทั้งนี้เนื่องจากขั้นตอนวิธีที่ใช้แก้ปัญหา 2-SAT เป็นขั้นตอนวิธีที่ทำงานโดยใช้เนื้อที่เป็นลอการิธึมบนเครื่องจักรทัวริงเชิงไม่กำหนดเท่านั้น)
ปลาโรนันหัวเสียม

| ปลาโรนันหัวเสียม |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Rajiformes
วงศ์:: Rhinobatidae
สกุล:: Rhinobatos
สปีชีส์:: R.  productus
ชื่อทวินาม
Rhinobatos productus Ayres, 1854


แผนที่แสดงการกระจายพันธุ์ของปลาโรนันหัวเสียม
ปลาโรนันหัวเสียม (อังกฤษ: Shovelnose guitarfish; ชื่อวิทยาศาสตร์: Rhinobatos productus) ปลากระดูกอ่อนชนิดหนึ่ง อยู่ในวงศ์ปลาโรนัน (Rhinobatidae) จัดเป็นปลาโรนันขนาดเล็ก มีความยาวเต็มที่ราว 1.5 เมตร มีรูปร่างเหมือนปลาโรนันจุดขาว (Rhynchobatus djiddensis) แต่มีขนาดเล็กกว่าและไม่มีจุดสีขาว
เป็นปลาโรนันที่พบกระจายอย่างกว้างขวาง โดยพบตั้งแต่บริเวณอ่าวเม็กซิโก, อ่าวแคลิฟอร์เนีย, มหาสมุทรแปซิฟิคทางตะวันออก ตลอดจนน่านน้ำในแถบเอเชียตะวันออกเฉียงใต้ ในประเทศไทยจัดเป็น ปลาโรนัน 1 ใน 3 ชนิดที่พบได้บ่อย (อีก 2 ชนิด คือ ปลาโรนันจุดขาว และปลาโรนิน (Rhina ancylostoma)) แต่เป็นชนิดที่พบได้น้อยกว่าปลาโรนันจุดขาวมาก
แหล่งข้อมูลอื่น

รูปและข้อมูลปลาโรนันหัวเสียม
ปอดบวมน้ำ

ระวังสับสนกับ โรคปอดบวม
| ปอดบวมน้ำ |
| --- | --- |
ชื่ออื่น: Pulmonary oedema

ปอดบวมน้ำและพลูรอลเอฟฟิวชั่นทั้งสองข้าง
สาขาวิชา: วิทยาหัวใจ, เวชศาสตร์ฉุกเฉิน
ปอดบวมน้ำ (อังกฤษ: Pulmonary edema หรือ pulmonary congestion) เป็นการคั่งของของเหลวในเนื้อเยื่อและถุงลมของปอด ส่งผลให้เกิดความผิดปกติของการแลกเปลี่ยนก๊าซและอาจนำไปสู่การหายใจล้มเหลว อาการนี้อาจเกิดจากหัวใจห้องล่างซ้ายไม่สามารถนำเลือดออกจากระบบหมุนเวียนเลือดของปอดได้ (ปอดบวมน้ำเหตุหัวใจ; cardiogenic pulmonary edema) หรือเกิดจากการบาดเจ็บของเนื้อเยื่อปอดหรือหลอดเลือดของปอด (ปอดบวมน้ำไม่ใช่เหตุหัวใจ; non-cardiogenic pulmonary edema) จุดสำคัญในการให้การรักษามีอยู่ 3 จุด ได้แก่ การช่วยหายใจ การรักษาภาวะที่เป็นสาเหตุ และการป้องกันไม่ให้ปอดเสียหายเพิ่มเติม ภาวะนี้สามารถทำให้เกิดการหายใจล้มเหลวและหัวใจหยุดเต้นจากภาวะพร่องออกซิเจนได้ โดยเฉพาะกรณีที่เกิดขึ้นอย่างรวดเร็ว
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
ปัญจกีฬาสมัยใหม่

| --- | --- |
ปัญจกีฬาสมัยใหม่ชายในโอลิมปิกฤดูร้อน 2004
สมาพันธ์สูงสุด: สหภาพปัญจกีฬาสมัยใหม่นานาชาติ (UIPM)
ลักษณะเฉพาะ
การปะทะ: กึ่งปะทะ
หมวดหมู่: ฟันดาบ, ว่ายน้ำ, ขี่ม้า, ยิงปืน, วิ่ง
ปัญจกีฬาสมัยใหม่ (อังกฤษ: modern pentathlon) เป็นการแข่งขันรวม 5 ชนิดกีฬา คือ ยิงปืนสั้น ฟันดาบ ว่ายน้ำฟรีสไตล์ 200 เมตร ขี่ม้า และวิ่งกลางแจ้ง 3 กิโลเมตร มีการจัดการแข่งขันชิงแชมป์โลกในปีที่ไม่มีกีฬาโอลิมปิกเป็นประจำทุกปีตั้งแต่ ค.ศ. 1949
เดิมที การแข่งขันกินเวลานานสี่หรือห้าวัน อย่างไรก็ดี มีการนำรูปแบบหนึ่งวันมาใช้ใน ค.ศ. 1996 เพื่อให้เป็นมิตรกับผู้ชมมากขึ้น ด้วยไม่ได้รับความนิยมอย่างกว้างขวางนอกเหนือไปจากยุโรปตะวันออก นำไปสู่การเรียกร้องให้ถอนออกจากกีฬาโอลิมปิกในช่วงไม่กี่ปีที่ผ่านมานี้ อย่างไรก็ดี หลังคณะกรรมการโอลิมปิกสากลลงคะแนนเสียงเมื่อวันที่ 8 กรกฎาคม พ.ศ. 2548 ปัญจกีฬาสมัยใหม่ยังอยู่ในโปรแกรมโอลิมปิกอย่างน้อยจนถึง ค.ศ. 2012
ฟันดาบ
ว่ายน้ำ
ขี่ม้า
ยิงปืน
วิ่ง
ดูเพิ่ม

กีฬาปัญจกีฬาสมัยใหม่ในโอลิมปิก
| ด ค ก กีฬาในโอลิมปิกฤดูร้อน |
| --- | --- |
กีฬาบังคับ:  กีฬาทางน้ำ ระบำใต้น้ำ  กระโดดน้ำ  ว่ายน้ำมาราธอน  ว่ายน้ำ  โปโลน้ำ  ยิงธนู  กรีฑา  แบดมินตัน  บาสเกตบอล 3x3  มวยสากล  เรือแคนู สลาลม  สปรินท์  จักรยาน บีเอ็มเอ็กซ์  บีเอ็มเอ็กซ์ฟรีสไตล์  เสือภูเขา  ถนน  ลู่  ขี่ม้า ศิลปะบังคับม้า  อีเวนติง  กระโดดข้ามเครื่องกีดขวาง  ฟันดาบ  ฮอกกี้  ฟุตบอล  กอล์ฟ  ยิมนาสติก สากล  ลีลา  แทรมโพลีน  แฮนด์บอล  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  สเกตบอร์ด  ปีนหน้าผา  โต้คลื่น  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ ฟรีสไตล์  เกรโก-โรมัน 
กีฬาเลือก:  เบรกกิ้ง  เบสบอล / ซอฟต์บอล  คริกเกต  แฟลกฟุตบอล  คาราเต้  ลาครอส  สควอช 
 ดูเพิ่ม: กีฬาในพาราลิมปิก และกีฬาในโอลิมปิกฤดูหนาว
ปลาไส้ตันตาแดง

สำหรับปลาตะเพียนทรายชนิดอื่น ดูที่ ปลาขาวนา
| ปลาไส้ตันตาแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน Cypriniformes
วงศ์:: วงศ์ปลาตะเพียน Cyprinidae
สกุล:: ปลาโจก Cyclocheilichthys (Valenciennes, 1842)
สปีชีส์:: Cyclocheilichthys apogon
ชื่อทวินาม
Cyclocheilichthys apogon (Valenciennes, 1842)

ชื่อพ้อง
 Barbus apogon Valenciennes, 1842  Anematichthys apogon (Valenciennes, 1842)
ปลาไส้ตันตาแดง (อังกฤษ: Beardless Barb; ชื่อวิทยาศาสตร์: Anematichthys apogon) ปลาน้ำจืดชนิดหนึ่ง  อยู่ในวงศ์ปลาตะเพียน (Cyprinidae) พบได้แพร่หลายในเอเชียตะวันออกเฉียงใต้
ลักษณะ

มีรูปร่างคล้ายปลาตะเพียนทั่วไป แต่ตัวกว้างกว่าและหัวค่อนข้างแหลม ปากเล็ก ริมฝีปากบาง ไม่มีหนวด จะงอยปากและหน้าผากมีริ้วบาง ๆ หลายริ้ว ตาเล็ก ครีบหลังยกสูง มีก้านหยักแข็ง 1 อัน ครีบหางเว้าลึก เกล็ดเล็ก ตัวแบนข้าง ลำตัวสีเงินวาวอมน้ำตาลอ่อน ลำตัวด้านบนมีสีคล้ำ มีแถบข้างลำตัวสีคล้ำ 7-9 แถบพาดตามแนวยาวใกล้โคนหาง ที่โคนหางมีแต้มสีคล้ำรูปกลม ขอบตาบนมีสีแดง เป็นที่มาของชื่อ ครีบสีแดงเรื่อหรือแดงสด ขนาดโดยเฉลี่ยประมาณ 15 เซนติเมตร ใหญ่สุดที่พบ 20 เซนติเมตร
ที่อยู่

มักอาศัยอยู่เป็นฝูงเล็ก ๆ ในแม่น้ำและแหล่งน้ำทั่วประเทศ ปรับตัวแพร่พันธุ์ได้เร็วในอ่างเก็บน้ำต่าง ๆ เป็นปลาที่พบชุกชุม นำมาแปรรูปเป็นปลาร้า เป็นปลาราคาถูก และใช้เลี้ยงเป็นปลาสวยงาม
ชื่อเรียกอื่น

ปลาไส้ตันตาแดง มีชื่อที่เป็นภาษาถิ่นที่เรียกต่างออกไปอีก เช่น "ปลาแม่สะแด้ง" ในภาษาอีสาน "ปลาหญ้า" ในภาษาใต้ และมีชื่อเรียกอื่นอีกว่า "ปลาตะเพียนทราย" หรือ "ปลาสร้อยหางแดง" เป็นต้น
ปลาไส้ตันตาแดงอยู่กลางระหว่างปลากระแห (Barbonymus schwanenfeldii; บน) และบนปลาร่องไม้ตับวานเดิร์ส (Osteochilus waandersii; ล่าง)
ปัญหากระท่อมสามหลัง

กราฟสองส่วนบริบูรณ์ K3,3
ปัญหากระท่อมสามหลัง (อังกฤษ: Three cottage problem) เป็นปัญหาทางคณิตศาสตร์ ซึ่งปัญหามีดังนี้
คำตอบ

โดยใช้ทฤษฎีกราฟ ปัญหาดังกล่าวสมมูลกับการสร้างกราฟสองส่วนบริบูรณ์ K3,3 ซึ่งไม่สามารถสร้างให้เส้นไม่ทับกันได้ ดังนั้นปัญหาดังกล่าวจึงไม่มีคำตอบ
หากปรับปัญหาให้อยู่บนพื้นผิวที่เทียบเท่ากับทอรัส เช่น ใช้พื้นผิวเรียบปกติที่เจาะรู 2 รูแล้วเชื่อมด้วยท่อ 1 ท่อ ปัญหานี้จะมีคำตอบ เนื่องจากคุณสมบัติว่า K3,3 เป็นกราฟที่สามารถสร้างบนทอรัสไม่ให้เส้นทับกันได้
คำตอบของปัญหาบนทอรัส
ปลาไบเคอร์

| ปลาไบเคอร์ ช่วงเวลาที่มีชีวิตอยู่: ครีเตเชียส-ปัจจุบัน |
| --- | --- |

ปลาวีคส์ไบเคอร์ (Polypterus weeksii)

ปลารีดฟิช (Erpetoichthys calabaricus) ซึ่งเป็นเพียงชนิดเดียวเท่านั้นที่อยู่ในสกุล Erpetoichthys และมีลำตัวที่เรียวยาวที่สุด

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
ชั้นย่อย:: Chondrostei
อันดับ:: Polypteriformes
วงศ์:: Polypteridae
สปีชีส์:: ดูในเนื้อหา

สกุล
 Erpetoichthys   Polypterus 
ปลาไบเคอร์ หรือ ปลาบิเชียร์ (อังกฤษ: Bichir) ซึ่งเป็นชื่อที่นิยมเรียกกันในประเทศไทย  เป็นปลากระดูกแข็งในอันดับ Polypteriformes
จัดเป็นปลาน้ำจืดที่มีโครงร่างแตกต่างไปจากปลากระดูกแข็งและปลากระดูกอ่อนทั่วไป โดยเป็นปลาที่มีพัฒนาการมาจากยุคก่อนประวัติศาสตร์ คือ ในส่วนของกระดูกแข็งนั้นพบว่ามีกระดูกอ่อนเป็นจำนวนมาก มีช่องน้ำออก 1 คู่ และภายในลำไส้มีลักษณะขดเป็นเกลียว ซึ่งจะเป็นลักษณะเฉพาะของปลาในกลุ่มฉลามและกระเบน  ทั้งยังมีเหงือกแบบพิเศษอยู่หลังตาแต่ละข้าง เกล็ดเป็นแบบกานอยด์ ซึ่งเป็นเกล็ดที่พบในปลามีกระดูกสันหลังในยุคแรก  มีรูปทรงเป็นสี่เหลี่ยมรูปว่าวและมีส่วนยื่นรับกับข้อต่อ ระหว่างเกล็ดแต่ละชิ้น  ซึ่งปัจจุบันจะพบปลาที่มีลักษณะเช่นนี้ ได้แก่ ปลาในอันดับปลาเข็ม, ปลาฉลามปากเป็ดและปลาสเตอร์เจียน เป็นต้น หัวมีขนาดเล็กแต่กว้าง ช่วงลำตัวรวมกับส่วนอก ลำตัวมีลักษณะเรียวยาวคล้ายกับงูมากกว่าจะเหมือนปลาทั่วไป   ส่วนอกนั้น มีครีบที่ค่อนข้างแข็งแรง มีลักษณะเป็นฐานพูเนื้อคลุมด้วยเกล็ด คอยช่วยยึดเส้นครีบทั้งหลายที่แผ่ออกมาเป็นแฉก ๆ เหมือนจานพังผืด ซึ่งช่วยในการเคลื่อนไหวในพื้นน้ำเหมือนกับการเดินคล้ายกับปลาซีลาแคนท์ ในส่วนท้องจะมีถุงลม 2 ถุง ช่วยในการหายใจทำหน้าที่คล้ายกับปอด ถุงลมด้านซ้ายมีการพัฒนาน้อยกว่าด้านขวา เช่นเดียวกับปลาปอด ตั้งอยู่บริเวณช่องท้องโดยยึดติดกับหลอดอาหาร โดยที่ทำงานร่วมกับเหงือก ทำให้สามารถอยู่โดยปราศจากน้ำได้เป็นเวลาหลายชั่วโมงมีท่อจมูก สำหรับดมกลิ่น 2 ท่อ เนื่องจากเป็นปลาที่สายตาไม่ดี  ต้องใช้การดมกลิ่นในการหาอาหาร ส่วนหลังจะมีชุดครีบ  ประกอบไปด้วย 5-18 ครีบ ซึ่งรวมกันเป็นครีบหลัง แต่ละครีบนั้นจะมีแกนครีบเดี่ยว 1 แกน รองรับด้วยพังผืดเล็ก ๆ ในแต่ละครีบ ครีบหางมีลักษณะกลมใหญ่ปลายแหลม
นับได้ว่าปลาไบเคอร์เป็นรอยต่อที่สำคัญที่แสดงให้เห็นถึงวิวัฒนาการจากปลาขึ้นมาจากน้ำมาใช้ชีวิตอยู่บกอีกจำพวกหนึ่ง ซึ่งในช่วงฤดูแล้งหรือฤดูร้อน ที่แหล่งน้ำที่อยู่อาศัยเหือดแห้ง ปลาไบเคอร์สามารถที่จะขุดรูเข้าไปจำศีลในใต้พื้นดินเพื่อรอให้ถึงฤดูฝน เช่นเดียวกับปลาปอด
การจำแนก

ปลาไบเคอร์เป็นปลาน้ำจืด พบกระจายพันธุ์อยู่ในแหล่งน้ำจืดของทวีปแอฟริกา พบทั้งหมด 1 วงศ์ คือ Polypteridae แบ่งออกได้เป็น 2 สกุล ได้แก่
สกุล Erpetoichthys Smith, 1865
Erpetoichthys calabaricus Smith, 1865
สกุล Polypterus Lacepède, 1803
Polypterus ansorgii Boulenger, 1910
Polypterus bichir (แบ่งออกได้เป็น 2 ชนิดย่อย)
Polypterus bichir bichir Lacépède, 1803
Polypterus bichir lapradei Steindachner, 1869
Polypterus delhezi Boulenger, 1899
Polypterus enlicheri (แบ่งออกได้เป็น 2 ชนิดย่อย)
Polypterus endlicheri congicus Boulenger, 1898
Polypterus endlicheri endlicheri Heckel, 1847
† Polypterus faraou Otero et al., 2006 (สูญพันธุ์ไปตั้งแต่ยุคไมโอซีน)
Polypterus mokelembembe Schliewen & Schafer, 2006.
Polypterus ornatipinnis Boulenger, 1902
Polypterus palmas (แบ่งออกได้เป็น 3 ชนิดย่อย)
Polypterus palmas buettikoferi Steindachner, 1891
Polypterus palmas palmas Ayres, 1850
Polypterus palmas polli Gosse, 1988
Polypterus retropinnis Vaillant, 1899
Polypterus senegalus (แบ่งออกได้เป็น 2 ชนิดย่อย)
Polypterus senegalus meridionalis Poll, 1941
Polypterus senegalus senegalus Cuvier, 1829
Polypterus teugelsi Britz, 2004
Polypterus weeksii Boulenger, 1898
นิเวศวิทยาและความสัมพันธ์กับมนุษย์

ปลาไบเคอร์ทุกชนิด มีความยาวโดยเฉลี่ยประมาณ 1-2 ฟุต ที่มีขนาดยาวที่สุด คือ Erpetoichthys calabaricus ที่มีความยาวได้ถึง 90 เซนติเมตร แต่ก็เป็นชนิดที่มีลำตัวเรียวผอมมากที่สุดด้วย อีกทั้งยังไม่มีครีบท้อง
จัดเป็นปลาที่มีนิสัยไม่ก้าวร้าว ชอบอยู่นิ่ง ๆ หลบซ่อนตัวตามโขดหินใต้น้ำเพื่อหาอาหารใต้น้ำกิน ซึ่งสามารถกินได้หลากหลาย ในช่วงที่ยังเป็นวัยอ่อน เหงือกจะโผล่ออกมาเป็นกิ่งก้านสาขาคล้ายต้นไม้ให้เห็นออกมาภายนอกบริเวณแผ่นปิดเหงือกด้านข้างลำตัว และจะค่อย ๆ หายไปเมื่อโตเต็มที่
การแยกเพศสามารถแยกได้โดยดูลักษณะครีบก้น  โดยตัวผู้จะมีขนาดใหญ่กว่าตัวเมีย  ตัวเมียจะออกไข่ครั้งละ 300 ฟอง และตัวอ่อนจะออกจากไข่ภายในระยะเวลา 4 วัน นับจากแม่ปลาวางไข่
ปลาไบเคอร์ทุกชนิด เป็นปลาที่นิยมเลี้ยงกันเป็นปลาสวยงาม ด้วยอุปนิสัยที่ไม่ดุร้ายก้าวร้าว ซ้ำยังมักจะหากินบริเวณใต้น้ำ จึงทำให้นิยมเลี้ยงเป็นปลาร่วมตู้กับจำพวกอื่น  ซึ่งจะกินอาหารจำพวก เศษอาหารที่ตกค้างจากการกินเหลือของปลาอื่น หรือแม้แต่อาหารเม็ดก็สามารถกินได้เช่นกัน
รายการอ้างอิง

↑  "Ropefish and Bichirs, Family Polypteridae". คลังข้อมูลเก่าเก็บจากแหล่งเดิมเมื่อ 2011-05-15. สืบค้นเมื่อ 2011-01-10. {{cite web}}: ระบุ |accessdate= และ |access-date= มากกว่าหนึ่งรายการ (help); ระบุ |archivedate= และ |archive-date= มากกว่าหนึ่งรายการ (help); ระบุ |archiveurl= และ |archive-url= มากกว่าหนึ่งรายการ (help)
↑  Home > ฐานข้อมูล > Polypteriformes > Polypteridae > (ไทย)
↑  ITIS
↑  Otero, Likius, Vignaud & Brunet (2006). "A new polypterid fish: Polypterus faraou sp. nov. (Cladistia, Polypteridae) from the Late Miocene, Toros-Menalla, Chad". Zoological Journal of the Linnean Society. 146 (2): 227. doi:10.1111/j.1096-3642.2006.00201.x.{{cite journal}}:  CS1 maint: multiple names: authors list (ลิงก์)
↑  Schliewen & Schafer (2006). "Polypterus mokelembembe, a new species of bichir from the central Congo River basin (Actinopterygii: Cladistia: Polypteridae)" (PDF). Zootaxa. 1129: 23.
ปัญหากลุ่มพรรคพวก

ปัญหากลุ่มพรรคพวก (อังกฤษ: Clique problem) เป็นหนึ่งในปัญหากราฟที่เป็นเอ็นพีบริบูรณ์ (พิสูจน์โดยริชาร์ด คาร์ปในปี 2515) โดยที่กลุ่มพรรคพวก (clique) ภายในกราฟหมายถึงเซ็ตของจุดที่ระหว่างคู่ใดๆมีด้านเชื่อมกัน หรือพูดอีกอย่างก็คือ กลุ่มพรรคพวกเป็น complete induced subgraph ให้ดูตัวอย่างได้ในรูป ซึ่งจะเห็นได้ชัดเจนว่า ระหว่างจุด 1 2 และ 5 มีด้านเชื่อมถึงกันหมด ในกรณีนี้เราเรียกว่าทั้งสามจุดนี้เป็นกลุ่มพรรคพวกที่มีขนาดเท่ากับ 3
ปัญหากลุ่มพรรคพวกคือ ปัญหาที่ตัดสินว่ากราฟที่กำหนดมีกลุ่มพรรคพวกที่มีขนาด  k หรือไม่ เราสามารถพิสูจน์ได้ไม่ยากนักว่าปัญหานี้อยู่ในเอ็นพี เพราะว่าถ้าเรากำหนดจุดที่อยู่ในกลุ่มพรรคพวกมาให้ เราสามารถตรวจสอบได้ในเวลา  O(k^{2}) ว่าจุดที่กำหนดมาให้เป็นกลุ่มพรรคพวกจริงหรือไม่ เราอาจจะนิยามปัญหานี้ได้อีกแบบในเชิงของ optimization problem ก็คือ ให้หากลุ่มพรรคพวกที่ใหญ่ที่สุดในกราฟที่กำหนด
ปัญหากลุ่มพรรคพวกเป็นเอ็นพีบริบูรณ์เนื่องมาจากความเป็นเอ็นพีบริบูรณ์ของปัญหาเซตอิสระ เนื่องมาจากว่าถ้ามีกลุ่มพรรคพวกที่มีขนาด k ในกราฟ G จะมีเซตอิสระขนาด k ในกราฟ  {\bar {G}}เสมอ เพราะฉะนั้นเราสามารถเห็นได้อย่างชัดเจนว่าปัญหากลุ่มพรรคพวกกับปัญหาเซตอิสระสามารถ ลดรูป ระหว่างสองปัญหาได้
ขั้นตอนวิธี

วิธีแก้ปัญหานี้แบบตรงไปตรงมาก็คือการพิจารณากราฟย่อยทุกรูปแบบของ G ที่ประกอบด้วย k จุด และตรวจสอบว่า กราฟย่อยนั้นเป็นกราฟบริบูรณ์หรือไม่ วิธีนี้ใช้เวลาการทำงานเป็นฟังก์ชันพหุนามกับ n หากเรามองว่า k เป็นค่าคงที่ แต่ในปัญหานี้ k ถูกกำหนดเป็นอินพุตด้วย เพราะฉะนั้นวิธีนี้ใช้เวลานานเกินกว่าจะรับได้หาก n มีค่ามากๆ และ k มีค่าประมาณครึ่งหนึ่งของ n
เราลองมาดูวิธีแก้ปัญหาแบบฮิวริสติกกันบ้าง วิธีฮิวริสติกที่เป็นไปได้แบบหนึ่งก็คือ เริ่มต้นจากกราฟ G มองว่าแต่ละจุดเป็นกลุ่มพรรคพวกที่มีขนาดเท่ากับ 1 เราจะรวมกลุ่มพรรคพวกA และ B เข้าด้วยกันเมื่อมีเส้นเชื่อมระหว่างทุกจุดใน A กับทุกจุดใน B และทำการรวมกลุ่มพรรคพวกที่สามารถรวมกันได้เข้าด้วยกันเรื่อยๆ จนกระทั่งไม่มีกลุ่มพรรคพวกที่สามารถรวมกันได้อีก เราสามารถเห็นได้ชัดเจนว่าด้วยวิธีนี้ เราจะได้ผลลัพธ์เป็นกลุ่มพรรคพวกที่เป็น maximal independent set แต่ไม่จำเป็นว่าจะต้องเป็นกลุ่มพรรคพวกที่ใหญ่ที่สุดบนกราฟ เพราะว่าที่บางขั้นตอนของฮิวริสติกอาจจะทำให้เรารวมกลุ่มสองกลุ่มที่ไม่ควรจะถูกรวมกันในคำตอบที่ดีที่สุด วิธีนี้สามารถทำได้อย่างมีประสิทธิภาพโดยการใช้ขั้นตอนวิธีแบบ union-find
ปัมปัส

ที่ตั้งของปัมปัสในทวีปอเมริกาใต้
ปัมปัส (อังกฤษ: Pampas) เป็นที่ราบต่ำอุดมสมบูรณ์ในทวีปอเมริกาใต้ กินพื้นที่กว่า 750,000 ตารางกิโลเมตร ซึ่งรวมรัฐบัวโนสไอเรส รัฐลาปัมปา รัฐซานตาเฟ รัฐเอนเตรรีโอสและรัฐกอร์โดบาของประเทศอาร์เจนตินา, ประเทศอุรุกวัยส่วนใหญ่ และรัฐรีโอกรันดีโดซูลของประเทศบราซิล
ภูมิอากาศไม่รุนแรง มีหยาดน้ำฟ้า 600 ถึง 1,200 มิลลิเมตรซึ่งกระจายเกือบเท่ากันตลอดทั้งปี ทำให้ดินเหมาะสมแก่เกษตรกรรม ที่ราบนี้มีสัตว์ป่าเอกลักษณ์เพราะลักษณะภูมิประเทศต่าง ๆ ที่อยู่รอบ สัตว์ป่าบางชนิด เช่น เรีย (rhea) กวางปัมปัส อาร์มาดิลโลหลายสปีชีส์ จิ้งจอกปัมปัส โอพอสซัมหูขาว ตินามูสันงาม (elegant crested tinamou) ฯลฯ
ปล้นอึดท้ายครัว

| ปล้นอึดท้ายครัว |
| --- | --- |
กำกับ: โฮวาร์ด ดัช
บทภาพยนตร์: จอร์จ กัลโล่
สร้างจาก: Characters โดย มิทเชลล์ แดปเนอร์
อำนวยการสร้าง: เดวิด วิลลิส อัลลัส คอฟแมน
นักแสดงนำ: บรูซ วิลลิส แมทธิว เพอรร์รี่ อาแมนด้า พีท เควิน พอลลัค นาตาช่า แฮทสตริชช์
กำกับภาพ: เนล รอช
ตัดต่อ: เชทต์ ฟลัม
ดนตรีประกอบ: จอห์น ดับบี้
บริษัทผู้สร้าง: Franchise Pictures Cheyenne Enterprises MHF Zweite Academy Film  
ผู้จัดจำหน่าย: Warner Bros. Metro-Goldwyn-Mayer (ออสเตรเลีย/นิวซีแลนด์)
วันฉาย:   7 เมษายน ค.ศ. 2004 (2004-04-07) 
ความยาว: 98 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 40 ล้านดอลล่าร์สหรัฐ
ทำเงิน: 26,155,781 ดอลล่าร์สหรัฐ 
ปล้นอึดท้ายครัว (อังกฤษ: The Whole Ten Yards) เป็นภาพยนตร์แนวอาชญากรรม- ตลกที่ออกฉายในปี ค.ศ. 2004 กำกับโดย โฮวาร์ด ดัช ซึ่งภาพยนตร์เรื้องนี้เป็นภาคต่อของภาพยนตร์เรื่อง อึดไม่เกิน 9 หลา. ซึ่งสร้างเค้าโครงเรื่องพื้นฐานโดย มิตเชลล์ แคปเนอร์ ผู้เขียนบทจากภาพยนตร์ภาคแรก นำแสดงโดย บรูซ วิลลิส, แมทธิว เพอร์รี่, อาแมนด้า พีท, ไมเคิล คาล์ก ดันแคน และ นาตาช่า แฮนสตริชช์
เนื้อเรื่องย่อ

การกลับมาอีกครั้งของจิมมี่ “เดอะทิวลิป” ทูเดสกี้ นักฆ่าจอมโหดหลังจากก่อคดีสุดฮามาแล้วใน The Whole Nine Yards ครั้งนี้เขากลับถูกลาสโลที่เพิ่งพ้นโทษออกมาจากคุกและต้องการแก้แค้นแทนลูกชายสุดที่รักตามล่าแผนการดังกล่าวเริ่มขึ้นด้วยการลักพาตัวซินเทีย อดีตภรรยาของจิมมี่ที่ปัจจุบันกลายเป็นภรรยาของออซ อดีตเพื่อนบ้านที่ยังคงหวาดระแวงไม่หายจากเหตุการณ์ที่ผ่านมา ออซจึงเดินทางไปขอความช่วยเหลือจากจิมมี่ที่หลบลี้หนีภัยอยู่เม็กซิโกกับจิลภรรยาสาวสุดเซ็กซี่เพื่อหยุดยั้งแผนการร้ายของลาสโลและพรรคพวก การล้างแค้นสุดฮาจึงเริ่มขึ้น ว่าแต่ว่าอดีตนักฆ่าอย่างจิมมี่ นักฆ่าสมัครเล่นอย่างจิลและหมอฟันสุดปอดอย่างออซจะเอาอะไรมาสู้กับเหล่ามาเฟียร้าย…
นักแสดงนำ

บรูซ วิลลิส รับบท เจมส์ สเตฟาน "จิมมี่" ทูเดสกี้/"จิมมี่ เดอะ ทิวลิป"
แพทธิว เพอร์รี่ รับบท นิโคลัส ออซ โอเซแรนสกี้/"ออซ"
โรซานน่า อาเควตเต้ รับบท โซฟี โอเซแรนสกี้
นาตาช่า แมนสตริชช์ รับบท ซินเทีย ทูเดสกี้
อาแมนด้า พีท รับบท จิล แคลร์
เควิน พอลลัค รับบท เจนนี่ ไพทอร์ โกโกลัค
แหล่งข้อมูลอื่น

ปล้นอึดท้ายครัว ที่อินเทอร์เน็ตมูวีเดตาเบส
ปล้นอึดท้ายครัว ที่ออลมูวี
ปล้นอึดท้ายครัว ที่รอตเทนโทเมโทส์
ปล้นอึดท้ายครัว ที่เมทาคริติก
ปล้นอึดท้ายครัว ที่บ็อกซ์ออฟฟิศโมโจ